2.Øjeblikkelig indregning af alle pensionsomkostninger vedrørende tidligere regnskabsår: Pensionsomkostninger vedrørende tidligere regnskabsår er ændringer i nutidsværdien af den ydelsesbaserede pensionsforpligtelse for arbejdsydelser i tidligere perioder, som stammer fra ændring af en ordning eller en nedskæring. I henhold til den tidligere udgave af IAS 19 blev sikrede pensionsomkostninger vedrørende tidligere regnskabsår indregnet på resultatopgørelsen øjeblikkeligt, mens ikke-sikrede pensionsomkostninger blev indregnet i den gennemsnitlige optjeningsperiode på et lineært grundlag.

1.Øjeblikkelig indregning af aktuarmæssige gevinster og tab: I henhold til den tidligere udgave af IAS 19 skulle ændringer i de aktuarmæssige forudsætninger ikke tages i betragtning, så længe de forblev inden for en bestemt korridor (den såkaldte "korridortilgang") og kunne fordeles over flere perioder, mens de i den reviderede IAS 19 ikke vil skulle indregnes øjeblikkeligt.

Revisionen af IAS 19 "Personaleydelser" har ført til ændringer af værdiansættelsen af aktiver i ydelsesbaserede pensionskasser. EBA har kun udpeget to aspekter af revisionen af IAS 19, som kan have indflydelse på beregningen af kapitalgrundlaget:

Det bør bemærkes, at forordningens artikel 41 indeholder en undtagelse fra denne generelle fradragsregel, som vedrører aktiver i ydelsesbaserede pensionskasser, som instituttet har uindskrænket ret til at anvende med forbehold af tilsynsmyndighedens tilladelse.

Artikel 36 i kapitalkravsforordningen indeholder et krav om, at banker skal trække aktiver i ydelsesbaserede pensionskasser fra den egentlige kernekapital. Begrundelsen for denne behandling er, at disse aktivers tabsabsorberende evne er tvivlsom set ud fra et tilsynsmæssigt synspunkt. I tilfælde af at en bank går konkurs eller afvikles, vil disse aktiver ikke være til rådighed til at bære tabene.

Kommissionen er blevet anmodet om at tage hensyn til rapporten udarbejdet af EBA om dette spørgsmål i overensstemmelse med det i nævnte artikel omhandlede mandat. Om nødvendigt ledsages Kommissionens rapport af et lovgivningsmæssigt forslag, om at indføre en behandling, der justerer nettoaktiver eller -forpligtelser i forbindelse med ydelsesbaserede pensionskasser til udregning af kapitalgrundlaget.

I denne forbindelse bør det bemærkes, at CEBS som forgængeren for EBA i sine bemærkninger til den tidligere udgave af IAS 19 gav udtryk for bekymringer vedrørende "korridortilgangen" og foreslog at afskaffe den med forbehold af overgangsbestemmelser. IAS 19 har afskaffet korridortilgangen for aktuarmæssige gevinster og tab, mens kapitalkravsforordningen derimod fastsætter overgangsbestemmelser for at afbøde virkningerne for kapitalgrundlaget.

2.3.Overgangsforanstaltninger i henhold til kapitalkravsforordningen

Kapitalkravsforordningen fastlægger følgende overgangsforanstaltninger for at afbøde virkningerne af ændringerne af IAS 19 og fradrag af aktiver i ydelsesbaserede pensionskasser i almindelighed:

1.Generel indfasning af fradrag af aktiver i ydelsesbaserede pensionskasser fra 2014 til 2017 i medfør af kapitalkravsforordningens artikel 469, stk. 1, litra a), og artikel 478.

2.Særlig indfasning af virkningerne af ændringerne af IAS 19 fra 2014 til 2018 i henhold til kapitalkravsforordningens artikel 473.

3.Udfasning af de filtre, der anvendes på nationalt plan, fra 2014 til 2018 i henhold til kapitalkravsforordningens artikel 481.

3.Vurdering af den potentielt øgede volatilitet som følge af revisionen af IAS 19

På grundlag af rapporten fra EBA vurderes analysen af virkningerne af revisionen af IAS 19 samt fradrag af aktiver i ydelsesbaserede pensionskasser i medfør af kapitalkravsforordningens artikel 36, stk. 1, litra e), som følger:

3.1.Virkninger, som afhænger af modregning af gevinster eller tab

Kapitalgrundlaget vil ikke udvise volatilitet, hvis instituttet indberetter et nettoaktiv i ydelsesbaserede pensionskasser på balancen, og der er en tilsvarende modregning af gevinster eller tab. Kun hvis instituttet indberetter et nettoaktiv i ydelsesbaserede pensionskasser, og der ikke er en tilsvarende modregning af gevinster eller tab, kan fradraget af nettoaktivet i ydelsesbaserede pensionskasser medføre, at kapitalgrundlaget udviser volatilitet.

3.2.Virkninger ved første anvendelse af den reviderede IAS 19

Virkningerne af fradraget af nettoaktiver i ydelsesbaserede pensionskasser fra kapitalgrundlaget vil blive begrænset for de fleste institutter på grund af det lave niveau for nettoaktiver i ydelsesbaserede pensionskasser under både den tidligere og den reviderede IAS 19. Desuden vil de negativer virkninger for den egentlige kernekapital for de fleste institutter blive yderligere begrænset, da niveauet for ikke-indregnede aktuarmæssige tab i forhold til deres kapitalposition er begrænset. Kun et lille mindretal af de institutter, der har betydelige aktiver i ydelsesbaserede pensionskasser, kan blive påvirket væsentligt. Navnlig tilstedeværelsen af betydelige ikke-indregnede aktuarmæssige tab kan føre til en reduktion af kapitalgrundlaget.

3.3.Generel vurdering af begrænset volatilitet som følge af den ændrede IAS 19

På grundlag af EBA’s rapport kan det konkluderes, at der gennemsnitligt set forekommer begrænset volatilitet i kapitalgrundlaget som følge af de regnskabs- og tilsynsmæssige ændringer. For visse institutter og i visse lande kunne virkningerne af kapitalgrundlagets volatilitet være større, alt afhængigt af den ydelsesbaserede pensionskasses størrelse og resultater set i forhold til instituttets kapitalposition.

Desuden kan alle ændringer i de aktuarmæssige forudsætninger, der skal anvendes, betragtes som en forbedring af tilpasningen af den bogførte værdi af aktiver i ydelsesbaserede pensionskasser til instituttets "reelle" eksponering og de økonomiske forhold ved transaktionen.